สำนักจุฬาราชมนตรีออกประกาศให้ชาวไทยมุสลิมขอพรถวายแด่สมเด็จพระเจ้าลูกเธอ เจ้าฟ้าพัชรกิติยาภาฯ ให้ทรงหายจากพระอาการประชวร
นายอาศิส พิทักษ์คุมพล จุฬาราชมนตรี กล่าวว่า ตามที่สำนักพระราชวัง ออกแถลงการณ์เรื่องสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร ความทราบแล้วนั้น สำนักจุฬาราชมนตรี ขอให้คณะกรรมการอิสลามประจำจังหวัด คณะกรรมการอิสลามประจำมัสยิด และพสกนิกรชาวไทยมุสลิม ขอพร (ดุอาอ์) จากอัลลอฮ์ พระผู้เป็นเจ้า ถวายแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยที่แข็งแรงสมบูรณ์ ในเวลาหลังละหมาดวันศุกร์ และทุกเวลาหลังละหมาดประจำวัน ตั้งแต่ศุกร์ที่ 16 ธันวาคม 2565 เป็นต้นไป